2014 m. sausio 22 vyks Seimo Peticijų komisijos posėdis, kuriame bus iš esmės nagrinėjama Romualdo Povilaičio peticija „Dėl Lietuvos Respublikos ligos ir motinystės socialinio draudimo įstatymo 14 straipsnio pakeitimo“, taip pat Kęstučio Vilkausko peticija „Dėl Lietuvos Respublikos bausmių vykdymo kodekso 73, 74, 79, 80, 85, 91, 94, ir 152 straipsnių pakeitimo“.

Romualdo Povilaičio peticijoje pateiktas pasiūlymas „skubiai priimti įstatymą, atkuriantį Lietuvos Respublikos Ligos ir motinystės socialinio draudimo įstatymo, priimto 2000 m. gruodžio 21 d. Nr. IX-110, 14 straipsnį tokią redakciją, kokia ji buvo iki 2009 metų balandžio 28 dienos“.

Kęstučio Vilkausko peticijoje pateiktas pasiūlymas pakeisti Lietuvos Respublikos bausmių vykdymo kodekso 73, 74, 79, 80, 85, 91, 94 ir 152 straipsnius taip, kad nuteistieji turėtų teisę į „trumpalaikį pasimatymą internetu naudojant programas SKYPE, MSN arba ICQ“.

Posėdis vyks Seimo II rūmuose, 415 salėje (4 a.), posėdžio pradžia 12.30 val.

# Komisijų biuro patarėja Janina Šniaukštienė, tel. (8 5) 239 6819, jasnia@lrs.lt